**TÁJÉKOZTATÓ**

**a 2018. április 26-i képviselőtestületi ülésen elhangzott**

**interpellációkra tett intézkedésekről**

**Dr. Hadnagy Ádám képviselő-testületi tag**

* (ismétlés korábbi interpelláció) kéri a Németh Mária és a Nemes Lipót utcák közötti játszótér felújítását, illetve felkészíteni a nyári szezonra a Városgondnokság és az Önkormányzat segítségével.

*A sérült játékeszközök javítását Városgondnokság elvégzi 2018. május 29-ig.*

**Tompa László képviselő-testületi tag**

* elmondja, hogy a Nemes Lipót születési helye a Berzsenyi utca végében volt, ezen a házon el volt helyezve egy márványtábla, annyi lenne a kérdése, tud-e valaki erről a tábláról valamit, mert a helye még látszik (Rába part felüli sarokház).

*A Berzsenyi u. 22. számú ház (saroktelek, de nem sarokház) homlokzatán a 2018.05.08.-i fotózás, helyszíni szemle alkalmával nem találtunk táblának nyomát. A fellelt korrajz alapján e házban született Nemes Lipót, amely forrás megemlíti ezt, emellett nem találtunk arra vonatkozóan utalást, hogy emléktábla is lett volna e helyen.*

* (ismétlés korábbi interpelláció) a Németh Mária utcai játszótér kapcsán pedig csatlakozva Dr. Hadnagy Ádám képviselő-testületi taghoz

*Válasz, mint fent.*

**Bán Miklós képviselő-testületi tag**

* a Somogyi B. u. 66 környékén csatornázás vagy lakáshoz vízvezeték vezetéskor egy nagy hupli keletkezett, ezzel kellene valamit csinálni.

*Városgondnokság a helyreállítást 2018. június 30-ig elvégzi.*

* másik dolog pedig, ha a 8-as út felújításával végeznek, az össze nagy gép mind a Somogyi Béla utca elején áll meg, arra a részre ráférne valamilyen állag megóvás, illetve a keletkezett lyukak karbantartására.

*A munkálatok során folyamatosan rögzítjük az esetleges károkozást, jeleztük az állami útkezelő felé is.*

**Ferencz Gyula képviselő-testületi tag**

* a Vas Népében megjelent a szúnyogírtás éves tervezete, többen megkeresték, hogy a szúnyogok nagyon elszaporodtak már áprilisban, van elehetőség valamiféle irtásra vagy egy korrekció végrehajtására

*A Katasztrófavédelem 2018.május 9.-én végzett szúnyoggyérítést, állami költségből. Önkormányzati forrásból a tervek szerint idén 2 alkalommal, július 1. hetében, illetve augusztus első felében lesz irtás.*

* másik kérése a Rákóczi utca déli oldalán és a Bástya utcában a családi házaknál elszaporodtak a patkányok, szeretne kérni egy patkányirtást

*A patkányirtást közterületen folyamatosan végeztetjük, családi házaknál, magánterületen is célszerű lenne indokolt esetben a tulajdonosok által rendelt irtás is.*

* a következő téma, ami személyesen is érinti és nem nagyon tetszett neki, a Rákóczi utca déli oldalán a parkolással kapcsolatban számos értelmezés történt, illetve javaslat is történt, de foglalkozni nem foglalkoztak ezzel a kérdéssel. Szomorúan vett tudomást arról, hogy a mentő nem tudott megközelíteni egy lépcsőházat, ezzel kapcsolatban tett is egy észrevételt. Szerette volna, ha az ő észrevételezésével is foglalkoznak, de ez nem történt meg. Szeretné, ha közeljövőben intézkedés történik ilyen dologgal kapcsolatban, akkor őt is megkeresik, továbbra is fent tartja saját javaslata helyességét.

*A soron következő bizottsági ülésre javaslat készül.*

**Geosits László képviselő-testületi tag**

* a Bartók óvodával szemben a 3-as és az 5-ös lépcsőház között található 3 fa közül a szélsőt a téli vihar megtépázta, ami már egy korcs fa, annak a kivágását szeretné kérni; a másik kettőnek óriási lombkoronája van, amely a Bartóki óvodába vezető útra nagyon ráhajol, szeretne kérni egy korrekciót, hogy a baleset elkerülhető legyen

*A fakivágást, gallyazást előkészítjük.*

* a 3-as, 5-ös és a 7-es tömbben élők szeretnék kérni, hogy a 7-estömbhöz hasonló átjárót kellene csinálni, mint az 5-ös épülettel szembeni átjáró, hogy az idősek és a kisgyerekes szülők könnyen közlekedhessenek

*A Bartók Béla utca 7. szám a BCM óvodához vezető útcsatlakozás mellett van. Az épület lépcsőház bejárat felőli oldala az útcsatlakozástól 20 m-re van, az ide helyezendő híd költségét a költségvetésben meg kell tervezni, utána lehet a kivitelezést biztosítani.*

* a Bartók lakótelepi játszótéren nagyon sok gyerek van, ennek ellenére a játszótéri játékok száma nagyon kevés, szükséges lenne több játék kihelyezése, másrészt szükséges lenne a játszótér biztonságossá és egészségesebbé tétele. Többször említette a játszótér körbekerítését, így óvnák meg a játékokat és az autóközlekedés miatt a gyerekek testi épségét is.

*Városgondnokság a játszóterek szakaszos körbe kerítését idén megkezdi, a játszóeszközök bővítésére egyenlőre idei költségvetésből még nincs keret.*

* a Horvátnádaljai temetőben a fűnyírás után siralmas képet mutatott a temető, a lakosok kérik, hogy a temető fenntartó figyelmét hívják fel az emberséges fűnyírásra

*A szolgáltatót megkértük, hogy jobban figyeljen a munka során.*

Körmend, 2018. május 10.

Forró Szilvia irodavezető s.k. Sövegjártó Zoltán intézményvezető s.k.